Diari Oficial de la Generalitat Valenciana


Sumari del DOGV 7934, del 12-12-2016 (2016/8909)

Notificació de la sentència dictada en el procediment de divorci contenciós número 1451/2013.
---------------------------------------------------------------------------------------------

### Dades del document

Número de DOGV
:   7934

Data del DOGV
:   12-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8909


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment de divorci contenciós número 1451/2013. [2016/8909]  
Divorci contenciós número 001451/2013-B  
Demandant: Susana Andrea Hernández Díaz.  
Procuradora: M.ª Luisa González Lagier.  
Demandat: Claudio Eric Ponce Andunce.  
Procurador/a: -  
  
Tomás Mora Zaragoza, secretari del Jutjat de Primera Instància número 1 de Benidorm, que en les actuacions a què es fa referència, a instàncies de la procuradora M.ª Luisa González Lagier, en nom i representació de Susana Andrea Hernández Díaz, contra Claudio Eric Ponce Andunce, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 000063/2014  
Benidorm, 3 de març de 2014  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 1451/2013-B, en què ha sigut part demandant Susana Andrea Hernández Díaz, qui compareix representada per la procuradora la senyora González Lagier i assistida per la lletrada la senyora Llorens Soler;i, com a part demandada, Claudio Eric Ponce Andunce, declarat en situació de rebel·lia processal pel fet de no haver comparegut de forma legal, malgrat haver estat citat degudament; en nom del rei es dicta aquesta resolució, fonamentada en els següents:  
  
[?]  
  
Dispositiva  
Estime la demanda interposada per Susana Andrea Hernández Díaz, que compareix representada per la procuradora la senyora González Lagier, contra Claudio Eric Ponce Andunce, declare dissolt el matrimoni contret per ambdós a Benidorm el dia 5 de novembre de 2009, i que a aquells unia, per causa de divorci, amb tots els efectes legals que l'esmentada declaració de divorci comporta, i adopte la mesura d'atribució de l'ús del que va ser domicili conjugal a la demandant, en règim d'arrendament, sobre l'habitatge siti a Benidorm, carrer de Tomás Ortuño, número 85, edifici Marvic C, 3r, A, 17, concertat per contracte privat de data setembre de 2012 (document número 4 de la demanda).  
  
No es fa un pronunciament exprés sobre costes.  
Una vegada siga ferma aquesta resolució, comuniqueu-la al Registre Civil de Benidorm, on consta inscrit el matrimoni al tom 36, pàgina 271, secció 2a, pàgina 70, i expediu-ne el despatx oportú.  
Notifiqueu aquesta resolució a les parts que hi han comparegut dins del termini dels cinc dies següents al de la data d'aquesta resolució, i feu-los saber que aquesta resolució no és ferma i que, en contra, s'hi pot interposar un recurs d'apel·lació per a davant l'Audiència Provincial d'Alacant, dins del termini de 20 dies (art. 458 LEC), en què l'apel·lant haurà d'exposar les al·legacions en què es basa la impugnació, a més a més d'esmentar la resolució objecte d'apel·lació i els pronunciaments que impugna.  
Igualment, es fa saber a les parts que, per a la interposició del recurs d'apel·lació ans esmentat, a més a més és necessària la consignació en el compte d'aquest jutjat del dipòsit previst en la disposició addicional 15a de la Llei orgànica del poder judicial, en la redacció que en fa la Llei orgànica 1/2009, de 3 de novembre, apartat 3, lletra b), en quantia de 50 euros, així com la liquidació de la taxa que pertoque per l'aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses (BOE 280, 21.11.2012).  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.».  
  
I perquè valga de notificació al demandat rebel, Claudio Eric Ponce Andunce, expedisc aquest edicte.  
  
Benidorm, 3 de novembre de 2015.- El secretari judicial: Tomás Mora Zaragoza.